മലബാര് കലാപം സ്വാതന്ത്ര്യ സമരത്തിന്റെ ഭാഗം പേര് വെട്ടിയതുകൊണ്ട് ചരിത്രത്തില് നിന്ന് മായില്ല: എ വിജയരാഘവന് മലബാര് കലാപം സ്വാതന്ത്ര്യ സമരത്തിന്റെ ഭാഗമെന്ന് സിപിഎം സംസ്ഥാന സെക്രട്ടറി എ വിജയരാഘവന്. കേന്ദ്രം പേര് വെട്ടിയതു കൊണ്ട് ചരിത്രത്തില് നിന്ന് മായില്ല. മലബാര് കലാപത്തിലെ ബ്രിട്ടീഷ് വിരുദ്ധത നിഷേധിക്കാനാകില്ലെന്നും വിജയരാഘവന് പറഞ്ഞു. മലബാര് കലാപവും അതുമായി ബന്ധപ്പെട്ട വിഷയങ്ങളും ദേശീയ സ്വാതന്ത്ര്യ ചരിത്രത്തിന്റെ ഭാഗമായി വരുന്നതാണ്. അതിനെ നിരാകരിക്കാന് താത്പര്യമുള്ള ശക്തികളും നമ്മുടെ സമൂഹത്തിലുണ്ട്. ചരിത്രത്തെ വര്ഗീയവത്കരിക്കാന് ശ്രമിക്കുന്നവര്ക്ക് അലോസരമുണ്ടാക്കുന്നതാണ് മലബാര് കലാപത്തിന്റെ പോരാട്ട വീര്യം. ഇപ്പോഴത്തെ സര്ക്കാരിന്റെ താത്പര്യം കൂടി ഉള്ക്കൊള്ളുന്നതാണ് ഈ തീരുമാനം. കമ്മ്യൂണിസ്റ്റ് പാര്ട്ടി 1946ല് ഇതുസംബന്ധിച്ച അഭിപ്രായം രേഖപ്പെടുത്തിയപ്പോഴാണ് മലബാര് കലാപം സംബന്ധിച്ച സത്യസന്ധമായ വിശകലനം നമ്മുടെ സമൂഹത്തില് വന്നത്. സൂക്ഷ്മ പരിശോധന നടത്തിയ എല്ലാവരും സമരത്തിന്റെ ബ്രിട്ടീഷ് വിരുദ്ധതക്കാണ് ഒന്നാം സ്ഥാനം നല്കിയതെന്നും വിജയരാഘവന് പറഞ്ഞു